b'\n_START_ARTICLE_\nJohn Joseph Wright\n_START_PARAGRAPH_\nJohn Joseph Wright (18. hein\xc3\xa4kuuta 1909 Boston, Massachusetts \xe2\x80\x93 10. elokuuta 1979 Cambridge, Massachusetts) oli yhdysvaltalainen kardinaali. H\xc3\xa4n opiskeli muun muassa Paavillisessa gregoriaanisessa yliopistossa, Roomassa. H\xc3\xa4net vihki papiksi Roomassa Francesco Marchetti Selvaggiani 8. joulukuuta 1935._NEWLINE_10. toukokuuta 1947 Wright nimitettiin Bostonin vihkipiispaksi ja Egean titulaaripiispaksi. Piispaksi konsekroinnin suoritti 30. kes\xc3\xa4kuuta Richard Cushing, jota avustivat Ralph Leo Hayes ja James Louis Connelly. 28. tammikuuta 1950 Wright sai siirron Worcesterin ja 23. tammikuuta 1959 Pittsburghin piispaksi. H\xc3\xa4n osallistui 1960-luvulla Vatikaanin toiseen kirkolliskokoukseen._NEWLINE_23. huhtikuuta 1969 Wright nimitettiin Papiston kongregaation prefektiksi. Kardinaalipapiksi h\xc3\xa4net ylennettiin 28. huhtikuuta 1969. Sairaus esti Wrightia osallistumasta vuoden 1978 ensimm\xc3\xa4iseen konklaaviin, mutta toiseen h\xc3\xa4n osallistui. Vuonna 1978 Wright leikattiin harmaakaihin ja jalkojen neuromuskulaarisen h\xc3\xa4iri\xc3\xb6n takia, ja h\xc3\xa4n istui t\xc3\xa4m\xc3\xa4n j\xc3\xa4lkeen py\xc3\xb6r\xc3\xa4tuolissa, kunnes kuoli sairaalassa polymyosiittiin. Wright on haudattu Holyhoodin hautausmaalle Massachusettsin Brooklineen.'